Monero

Monero (afkorting: XMR) is un cryptovaluta die in 2014 is gelanseerd. Monero steit bekind um zien focus op privacy, anonimiteit en ontraceerbaarheid. Dit beteikent tot transacties mit Monero väöl meujeleker te tracere zien es mit väöl aandere digitale valuta’s, wie Bitcoin.Introduction to Monero and how it’s different University of Hawai’i at Manoa

Technologie

Monero is gebouwd op un open-source platform en gebruuk de blockchain-technologie, zjus wie väöl aandere cryptovaluta’s. Wat Monero uniek maak is de meneer boe-op zien privacy weurt besjermp. Dit weurt bereik door middel vaan technieke wie ringhandtekeninge, stealth-adresse en vertrouweleke transacties.About Monero

Ringhandtekeninge: Dees techniek combineert ‘n bepaolde transactie mit väöl aandere meugeleke transacties, boedoor ‘t lesteg is um de echte bron vaan de transactie te tracere.Ring Signature Moneropedia

Stealth-adresse: De ontvanger vaan ‘n betaoling krijg ‘n uniek adres touwgeweze dat allein veur dee transactie weurt gebruuk. Heidoor blief de identiteit vaan de oontvanger anoniem.Stealth Address Moneropedia

Vertrouweleke transacties: Dees methode zörg d’r veur dat de bedraoge die veur ‘n transactie zien gebruuk, neet publiekelik zichbaar zien op de blockchain. Dit vergroet de privacy vaan beide partije in ‘n transactie.Ring CT Moneropedia

Waarde en volatiliteit

Zo wie mit aandere cryptovaluta’s is de waerde vaan Monero erg volatiel. De pries vaan Monero kin snel stijge of dale aafhankelik vaan vraog en aonbod. Investeerders en gebrukers kieke dèks nao Monero es ‘n veiligere optie es ze anonimiteit waardere, veural in vergelieking mit Bitcoin, boe transacties publiekelik traceerbaar zien.

Gebruuk en acceptatie

Monero weurt dèks gebruuk in situaties boe anonimiteit belangriek is, wie bij lui die zich zörg make euver hun privacy of in len boe de censuur streng is. Heidoor heet Monero ouch ‘n reputatie gekrege es e middel veur bepaolde illegale activiteite.Why some cyber criminals are ditching bitcoin for a cryptocurrency called monero CNBC

In de normale handel is de acceptatie vaan Monero beperkter es, bij veurbeeld, Bitcoin, vanwege de extra laoge vaan beveiliging en ingewikkeldere technologie. Toch zien d’r online winkels en deensverleners die Monero es betaolmiddel acceptere, veural in de op privacy geriechte gemeinsjappe.

Kritiek

Monero weurt dèks bekritiseerd veur zien focus op anonimiteit. Dit maak de munt aantrèkkelik veur lui die betrokke zien in illegale handel, witwassen of belastingontduiking.The Bitcoin Competitor Beloved by the Alt-Right and Criminals SlateDuitse justitie rolt 'grootste marktplaats op dark web ter wereld' op NOS Dit heet geleid tot ‘t feit dat Monero in sommige lande oonder strik controle woort geplaots of zelfs verboje.The EU is about to outlaw and restrict some of the most prized features in crypto NLNews

Daoneve is Monero, wie aandere cryptovaluta’s, vatbaar veur kritiek vanwege ‘t energieverbruuk vaan ‘t mijnbouwproces.Bitcoins 'minen' lucratief, maar gevolgen voor stroomvoorziening groot NOS Toch is Monero-mining minder gecentraliseerd in vergelieking mit Bitcoin umtot Monero un algoritme gebruuk dat is ontworpe veur mining mit gewoene computers in plaats vaan gespecialiseerde apparatuur.Mining Monero getmonero.org

 Referensjes 

Externe koppeliengn
 Monero-projek In Nederlands en Ingels

Categorie:Geldj